section_heading: Povijest
paragraph_text: Poslije prijama u UEFU za prvog je izbornika reprezentacije FSCG 2. veljače 2007. izabrao bivšeg nogometaša Crvene zvezde i Benfice Zorana Filipovića. Nakon što Filipović nije uspio s Crnom Gorom biti bolji od 5. mjesta u kvalifikacijama za SP 2010., u veljači 2010. izbornikom Crne Gore postao je Zlatko Kranjčar. Kranjčar je kvalifikacije za EP 2012. započeo s tri pobjede, a rezultat koji je pobrao medijsku pozornost bio je 0:0 remi s Engleskom na Wembleyju. No, nakon neriješenog rezultata s Bugarskom i poraza od Walesa, Kranjčaru je uručen otkaz, a novim je izbornikom postao Branko Brnović. Crna Gora se ipak nije uspjela plasirati na EURO 2012. nakon što je u dodatnim kvalifikacijama u studenom 2011. poražena od Češke ukupnim rezultatom 3:0.<ref>Kraj fudbalske bajke, fscg.co.me, 15. studenog 2011.